
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                              Ciglenica
	
KLASA: 024-08/22-003/1221
URBROJ: 251-13-11-16-22-3
Zagreb, 13. lipanj 2022.
			
Z A P I S N I K

s  13. sjednice Vijeća Mjesnog odbora Ciglenica, održane 13. lipnja 2022. u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Marina Milić Babić, Sanja Tonković, Goran Štefek, Siniša Bijelić, Milka Škripek i Hrvoje Skejić

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća Mjesnog odbora daje zapisnik s 12. sjednice na verifikaciju.
Vijeće Mjesnog odbora Ciglenica JEDNOGLASNO prihvaća zapisnik s 12. sjednice.

Predsjednica predlaže 
DNEVNI RED

1. Prijedlog zaključka za raspisivanje javnog natječaja za prostor za rad Vijeća na području Mjesnog odbora Ciglenica
2. Prijedlog zaključka za češće ručno pranje svih ulica na području Mjesnog odbora Ciglenica i redovno čišćenje kanalizacijskih slivnika
3. Prijedlog zaključka za uvrštavanje parcele u Andreševačkoj ulici u vlasništvu Grada Zagreba k.č.355/2, k.č.356 k.o. Trešnjevka u redovno održavanje zelenih površina Zagrebačkog Holdniga d.o.o. – Podružnica „Zrinjevac“
4. Prijedlog zaključka za postavljanje prometnog ogledala na Selskoj cesti ispred k.br. 35 (na spoju Meršićeve ulice sa Selskom cestom iznad nadvožnjaka)
5. Pitanja, prijedlozi i obavijesti

Koji je prihvaćen JEDNOGLASNO


Ad. 1. Prijedlog zaključka za raspisivanje javnog natječaja za prostor za rad Vijeća na području Mjesnog odbora Ciglenica

Predsjednica izvješćuje o materijalima. Grad Zagreb sklopio je Ugovor o zakupu poslovnog prostora s zakupodavcem DOMAK d.o.o. na lokaciji Selska cesta 44. Predmetni  ugovor je sklopljen na određeno vrijeme od dvije godine i važi od 1. prosinca 2020. do 30. studenog 2022. godine. Stoga Vijeće Mjesnog odbora Ciglenica traži da se raspiše javni natječaj za adekvatan  prostor za rad Vijeća na prostoru Mjesnog odbora Ciglenica. U raspravi sudjeluju svi članovi vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad. 2. Prijedlog zaključka za češće ručno pranje svih ulica na području Mjesnog odbora

Predsjednica izvješćuje o materijalima. Radi poprilično prljavih ulica u cijelom naselju; što od motornog ulja, raznih vrsta otpada (koji u vrućim periodima u godini imaju neugodan miris, šljunka, blata i pijeska na kolnicima). Neke ulice u naselju uopće se ne peru, a pristižu pritužbe građana na prljave nogostupe  i kolnike. Kod pojačanih kišnih razdoblja svako malo su zaštopani kanalizacijski slivnici, koji tada poplave cijelu ulicu, a zbog utjecaja globalnih klimatskih promjena, vrijeme tokom cijele godine je nestabilno. Vijeće Mjesnog odbora Ciglenica traži češće ručno pranje svih ulica na području Mjesnog odbora Ciglenica i redovno čišćenje kanalizacijskih slivnika. U raspravi sudjeluju svi članovi vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi

Z A K LJ U Č A K
(u privitku)

Ad. 3. Prijedlog zaključka za uvrštavanje parcele u Andreševačkoj ulici u vlasništvu Grada Zagreba k.č.355/2, k.č.356 k.o. Trešnjevka u redovito održavanje zelenih površina Zagrebačkog Holdinga d.o.o. – Podružnica „Zrinjevac“

Predsjednica izvješćuje o materijalima. Zbog učestalih pritužbi građana na neodržavanje zelene površine koja je zarasla je u visoko žbunje, građani su počeli tu odlagati otpad, a bilo je tu i napuštenih automobila uz samo trasu Samoborček i zelenog pojasa – šetnice u vlasništvu Grada Zagreba. Nakon svake prijave  komunalnom redarstvu, dođu iz Grada i urede parcelu ili ju uopće ne urede i onda je opet zapuste i tako već godinama. Vijeće Mjesnog odbora Ciglenica traži da se parcela u Andreševečkoj ulici u vlasništvu Grada Zagreba  k.č.355/2, k.č.356  k.o. Trešnjevka uvrsti u redovno održavanje zelenih površina Zagrebačkog Holdinga d.o.o. – Podružnica „Zrinjevac“. U raspravi sudjeluju svi članovi vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad. 4. Prijedlog zaključka za postavljanje prometnog ogledala na Selskoj cesti ispred k.br.35 (na spoju Meršićeve ulice sa Selskom cestom iznad nadvožnjaka)

Predsjednica izvješćuje o materijalima. Na zahtjev građana čija se kuća nalazi na uglu na spoju ulice Mate Meršića i Selske ceste (iznad nadvožnjaka), te dvorišta i parkinga iste kuće koji izlazi na sam nepregledan zavoj u ulici ,te iskazuje iznimno visok rizik prilikom parkiranja i isparkiravanja vozila radi velike nepreglednosti kako vozila iz smjera Meršićeve ulice tako i od pješaka, ali i biciklista koji prolaze pokraj kuće radi blizine pothodnika tj. podpružnog prijelaza. Na tom mjestu dogodilo se i nekoliko prometnih nesreća. Vijeće Mjesnog odbora Ciglenica traži postavljanje prometnog ogledala na rasvjetni stup nasuprot dvorišta kuće na Selskoj cesti k.br.35 radi povećanja sigurnosti pješaka, biciklista i vozila, kao i samih stanara kuće na Selskoj cesti k.br. 35 (prilikom ulaska i izlaska iz dvorišta) u prometu na toj frekventnoj lokaciji zbog blizine pješačkog pothodnika. U raspravi sudjeluju svi članovi vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)



Ad. 5. Pitanja, prijedlozi i obavijesti

Predsjednica Vijeća Mjesnog odbora Ciglenica Maja Šćukanec obavijestila je članove vijeća o pristiglim upitima i prijedlozima građana. Vijeće je raspravljalo o budućim akcijama i prijedlozima poboljšanja života građana u naselju Ciglenica, prometnoj problematici, parkiranju u naselju, te dogovorilo datum održavanja slijedeće sjednice.


Sjednica je završila u 19:35 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

[bookmark: _GoBack]                                                                                                                   Maja Šćukanec, v. r. 
image1.png
-




